Liste over ordførere i Trysil

Liste over ordførere i Trysil kommune i Innlandet begynner i 1837, etter at Trysil formannskapsdistrikt (kommune) ble opprettet ved at formannskapslovene ble innført i 1837.

Den lengstsittende er Arvid Nyberg som var ordfører i Trysil i 28 år, fra 1972 til 1999. Ole Martin Norderhaug satt 16 år, det vil si fire perioder. Halvor Lunde satt i 15 år, det vil si fem av datidens perioder på tre år.

Historie 

Trysil kommune har for det meste bestått som én enhetlig kommune siden 1837, uten deling eller fusjoner. Det var en grensejustering i nordvest i 1880 ved at grenda Nordre Osen ble overført til Åmot. Videre ble to grender i nord overført til den nyopprettede Engerdal kommune i 1911, og grensen mellom Elverum og Trysil på vestsiden av Osensjøen ble justert i 1943 og 1964.

Kommunen besto av to sogn, hovedsognet og Osen, og i tråd med vanlig praksis for sognekommuner var det lenge faste kvoter for antall representanter i formannskap og kommunestyre fra hvert sogn, og separate valg til disse plassene. Partilister ble introdusert ved valget i 1907. Ved valgene i 1907 og 1910 ble det stilt to lister. Den første gangen stilte Arbeiderne og det demokratiske venstre mot Venstre. Ved neste valg hadde de samme listene og kandidatene fått nye navn: Arbeiderdemokratene og Frisinnede Venstre.  Trysil arbeiderparti stilte liste for første gang i 1913, og hadde fra 1920 flertall og ordføreren fram til 2015, med unntak av to perioder i mellomkrigstida.

De to brødrene Jo Jonsen Lunde og Erik Johnsen Kveen var begge ordførere. En annen ordførerslekt begynte med Ole Nyhuus d.e. som var far til Ola Nyhuus d.y., morfar til Halvor Lunde og oldefar til Harald Lunde.

To av ordførerne har også vært stortingsrepresentanter: Ola Nyhuus d.y. i 1865–1867 og 1868–1870 og Harald Løbak i sju perioder 1945–1973. Løbak var også landbruksminister i Einar Gerhardsens tredje regjering 1956–1960. Sogneprest Albert Balchen ble stortingsrepresentant etter at han hadde flyttet fra Trysil. De følgende fire var vararepresentanter til Stortinget: Kristian Ingmar Moe, Martin Nyhuus, August Aastad og Arvid Nyberg.

Flere av ordførerne har også hatt andre tillitsverv i bygda, blant annet knyttet til Trysil Privatbank og Trysil Sparebank.

Liste over ordførerne 
I de tilfellene fra 1879 til 1905 hvor partitilknytning er angitt i parentes gjelder det personer som hadde en kjent partitilknytning, men som ikke var valgt på partiliste ved kommunevalget.

Referanser

Eksterne lenker 
 
 Trysils ordførere fra 1837 til i dag , fra Trysil kommunes nettsider
 Trysils sakslister 1860–1884 og 1895–1916; register over kommunestyresaker, fra Trysil kommunes nettsider

 
Trysil